Raphaël Varane

**Raphaël Varane** (* 25. apríl 1993, Lille, Francúzsko), je bývalý francúzsky futbalista, ktorý naposledy hral za taliansky klub Calcio Como. V 18 rokoch skóroval proti Rayu Vallecanu. Týmto sa stal najmladším cudzincom, ktorý kedy skoróval v španielskej lige.

## Klubová kariéra
Varane sa narodil v Lille. Ako sedem-ročný začal svoju kariéru v Hellemmes.

### RC Lens
V roku 2001 podpísal zmluvu s RC Lens, aj napriek záujmu mestského rivala Lille OSC. Keďže Raphaëla považovali za veľký objav, poslali ho do futbalového centra v Lille (Centre de Préformation de Football) blízko Liévin. Dva roky strávil tým, že cez týždeň trénoval v tomto centre a cez víkendy hral za Lens.

V sezóne 2008/09 so spoluhráčmi Thorganom Hazardom a Geoffreyom Kongdogbiom hrali s tímom do 16 rokov, s ktorým vyhrali *Championnat National des 16 ans*. V nasledujúcej sezóne Varaneho povolali do tímu do 19 rokov, napriek tomu, že bol o dva roky mladší ako jeho spoluhráči. V sezóne 2010/11 Raphaël podpísal svoju prvú profesionálnu zmluvu. Následne bol nominovaný na niekoľko zápasov na lavičku A-mužstva. Svoj prvý zápas odohral v prvom ligovom zápase, kde vyhrali 2-0 nad klubom JA Drancy. Nastúpil aj v ďalších deviatich zápasoch, v ktorých prehralo LOSC len raz.

### Real Madrid
Po prestupe do Realu Madrid vyhral v sezóne 2013/14 s Realom Ligu Majstrov, a aj Copa del Rey (španielsky pohár).

## Reprezentačná kariéra
Varane hral za mládežnícke výbery Francúzska do 18 a 21 rokov. Zúčastnil sa kvalifikácia na ME 2013 U21. Francúzsko v tejto kvalifikačnej skupine obsadilo prvé miesto s 21 bodmi. Varane skóroval 2-krát v zápasoch proti Slovensku. Francúzsko však na šampionát nepostúpilo, lebo bolo vyradené Nórskom po výhre 1:0 a prehre 3:5. Výhru 1:0 doma zariadil Varane.

Za A-mužstvo debutoval 22. marca 2013 v kvalifikačnom zápase proti Gruzínsku. Odohral celý zápas a Francúzsko vyhralo 3:1. Tréner Didier Deschamps ho nominoval na Majstrovstvá sveta 2014 v Brazílii. Francúzi boli vyradení na šampionáte vo štvrťfinále Nemeckom po prehre 0:1.

## Úspechy
**Real Madrid**

* La Liga: 2011/12, 2016/17, 2019/20
* Copa del Rey: 2013–14
* Supercopa de España: 2012, 2017, 2019–20
* Liga Majstrov UEFA: 2013/14, 2015/16, 2016/17, 2017/18
* Superpohár UEFA: 2014, 2016, 2017
* Majstrovstvá klubov FIFA: 2014, 2016, 2017, 2018

**Manchester United**

* EFL Cup: 2022/23
* FA Cup: 2 miesto: 2022/23

**France**

* Majstrovstvá sveta FIFA: 2018; 2. miesto: 2022
* Liga národov UEFA: 2020/21

**Individuálne**

* FIFA FIFPro World11: 2018
* UEFA Tím roka: 2018
* UEFA Liga majstrov zostava sezóny: 2017–18
* IFFHS Men's World Team: 2018

## Referencie

## Iné projekty

## Externé odkazy
* Profil hráča na National-football-teams.com 
* Profil hráča na soccerbase.com 
* Profil hráča Oficiálna stránka Realu Madrid 

## Zdroj

Kategória:Francúzski národní futbalisti
Kategória:Hráči RC Lens
Kategória:Hráči Real Madrid CF
Kategória:Majstri sveta vo futbale
Kategória:Hráči Majstrovstiev sveta vo futbale 2014
Kategória:Hráči Majstrovstiev sveta vo futbale 2018
Kategória:Osobnosti z Lille
Kategória:Futbaloví obrancovia
Kategória:Francúzske osobnosti martinického pôvodu
Kategória:Hráči Manchester United FC